དེ་ཡང་མདོ་སྔགས་གཉིས་ཀའི་གཞུང་ལས་འོད་གསལ་ལ་སྟོང་ཉིད་དམ་དོན་དམ་པའི་བདེན་པ་ཞེས་ཚིག་ཟུར་ལ་ཡོད་ཀྱང་སྔ་རབས་པས་ཡེ་ཤེས་ལ་དོན་དམ་སྤྲོས་བྲལ་དངོས་བཞེད་ཅིང་།དེ་ཡང་འཇམ་མགོན་ཙོང་ཁ་པ་ཆེན་པོས་དམིགས་བསལ་གྱིས་ཡུལ་གྱི་མིང་ཡུལ་ཅན་ལ་བཏགས་པ་ཙམ་ལས་དངོས་མ་ཡིན་པའི་བཞེད་ཚུལ་དང་།བདེར་གཤེགས་སྙིང་བོ་དེ་ཡང་འབྲས་མིང་རྒྱུ་ལ་བཏགས་པ་ཙམ་ལས་སངས་རྒྱས་དངོས་སུ་མི་འདོད་ཚུལ།གནད་དེ་དག་གྲུབ་མཐའ་གཞན་དང་ཐུན་མོང་མ་ཡིན་པའི་འདོད་ཚུལ་བཞི་ཙམ་བགྲང་བ་དང་།དེ་ཡང་འོད་གསལ་གྱིས་ཆོས་ཀུན་ལ་ཁྱབ་ལུགས་ཀྱི་གནད།མདོ་སྔགས་ཀྱི་ལྟ་བ་གཉིས་ཡུལ་ལ་མཆོག་དམན་མི་འཇོག་པའི་གནད།ཡུལ་དོན་བདེན་པའི་མིང་ཡུལ་ཅན་འོད་གསལ་ལ་བཏགས་པའི་གནད།